CELEX: C2007/096/09
Language: fi
Date: 2007-04-28 00:00:00
Title: Asia C-523/04: Yhteisöjen tuomioistuimen tuomio (suuri jaosto) 24.4.2007 — Euroopan yhteisöjen komissio v. Alankomaiden kuningaskunta (Jäsenyysvelvoitteiden noudattamatta jättäminen — Jäsenvaltio tekee lentoliikennettä koskevan kahdenvälisen sopimuksen Amerikan yhdysvaltojen kanssa — Sijoittautumisoikeus — Lentoliikenteen sisämarkkinoita sääntelevä johdettu oikeus — Yhteisön ulkoinen toimivalta)

28.4.2007   
            
            
               FI
            
            
               Euroopan unionin virallinen lehti
            
            
               C 96/6
            
         Yhteisöjen tuomioistuimen tuomio (suuri jaosto) 24.4.2007 — Euroopan yhteisöjen komissio v. Alankomaiden kuningaskunta
   (Asia C-523/04) (1)
   
   (Jäsenyysvelvoitteiden noudattamatta jättäminen - Jäsenvaltio tekee lentoliikennettä koskevan kahdenvälisen sopimuksen Amerikan yhdysvaltojen kanssa - Sijoittautumisoikeus - Lentoliikenteen sisämarkkinoita sääntelevä johdettu oikeus - Yhteisön ulkoinen toimivalta)
   (2007/C 96/09)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet: M. Huttunen ja W. Wils)
   
      Vastaaja: Alankomaiden kuningaskunta (asiamiehet: H. G. Sevenster ja M. de Grave)
   
      Väliintulija, joka tukee vastaajan vaatimuksia: Ranskan tasavalta (asiamiehet: G. de Bergues ja A. Hare)
   Oikeudenkäynnin kohde
   Jäsenyysvelvoitteiden noudattamatta jättäminen — EY:n perustamissopimuksen 5 ja 52 artiklan, joista on tullut EY 10 artikla ja EY 43 artikla, rikkominen — Lentoliikenteen kuljetus- ja rahtimaksuista 23.7.1992 annetun neuvoston asetuksen (ETY) N:o 2409/92 (EYVL L 240, s. 15) ja tietokonepohjaisten paikanvarausjärjestelmien käyttöä koskevista käyttäytymissäännöistä 24.7.1989 annetun neuvoston asetuksen (ETY) N:o 2299/89 (EYVL L 220, s. 1), sellaisena kuin se on muutettuna 29.10.1993 annetulla neuvoston asetuksella N:o 3089/93 (EYVL L 278, s. 1), rikkominen — Yhdysvaltojen kanssa tehty kahdenvälinen nk. open sky -sopimus — Tarkistaminen — Palvelujen tarjoamisen vapauden rajoittaminen
   Tuomiolauselma
   
               1)
            
            
               Alankomaiden kuningaskunta ei ole noudattanut EY:n perustamissopimuksen 5 artiklan (josta on tullut EY 10 artikla) ja 52 artiklan (josta on muutettuna tullut EY 43 artikla) eikä lentoliikenteen kuljetus- ja rahtimaksuista 23.7.1992 annetun neuvoston asetuksen (ETY) N:o 2409/92 ja tietokonepohjaisten paikanvarausjärjestelmien käyttöä koskevista käyttäytymissäännöistä 24.7.1989 annetun neuvoston asetuksen (ETY) N:o 2299/89 mukaisia velvoitteitaan, koska se on tehnyt tai pitänyt voimassa Alankomaiden kuningaskunnan ja Amerikan yhdysvaltojen välillä 3.4.1957 tehdyn lentoliikennettä koskevan sopimuksen uudelleen neuvottelemisesta huolimatta Amerikan yhdysvaltojen kanssa kansainvälisiä sitoumuksia,
               
                           —
                        
                        
                           jotka koskevat Amerikan yhdysvaltojen nimeämien liikenteenharjoittajien veloittamia lentoliikenteen kuljetusmaksuja yhteisön sisäisillä reiteillä
                        
                     
                           —
                        
                        
                           jotka koskevat Alankomaiden alueella käytettäväksi tarjottuja tai käytettäviä tietokonepohjaisia paikanvarausjärjestelmiä ja
                        
                     
                           —
                        
                        
                           joissa tunnustetaan Amerikan yhdysvalloille oikeus peruuttaa liikenneoikeuksia, keskeyttää niiden soveltaminen tai rajoittaa niitä tapauksissa, joissa Alankomaiden kuningaskunnan nimeämät lentoliikenteen harjoittajat eivät ole Alankomaiden kuningaskunnan tai Alankomaiden kansalaisten omistuksessa.
                        
                     
         
               2)
            
            
               Alankomaiden kuningaskunta velvoitetaan korvamaan oikeudenkäyntikulut.
            
         
               3)
            
            
               Ranskan tasavalta vastaa omista oikeudenkäyntikuluistaan.
            
         
      (1)  EUVL C 57, 5.3.2005.